LidanRubinov/Halacha-QA huggingface dataset:
שאלה: ת על שידוך מזדמן: הרב כתב "לעניין זה אין הבדל בין שדכן מקצועי לבין מי ששידך באופן חד פעמי ומזדמן". מחילה, אבל זה סותר כל הנהגה בסיסית של עזרה חברית בין אנשים. לפי הרציונל הזה, כאשר אני פותר לחבר בעיה במחשב עליו לשלם לי שכר של טכנאי מחשבים. האם ייתכן כדבר הזה שכל מי שמבצע חסד, חברו מחויב לשלם לו על כך, גם אם כלל לא העלה בדעתו לשלם על עזרה מקצועית? השאלה נשאלה בהמשך לשאלה "חובה לשלם דמי שדכנות?"
תשובה: לשואל, אני מבין את פליאתך, אבל ראה נא את לשון הרמ"א שציינתי (חו"מ סי' רסד ס"ד): "כל אדם שעושה עם חבירו פעולה או טובה, לא יוכל לומר: 'בחנם עשית עמדי הואיל ולא צויתיך', אלא צריך ליתן לו שכרו". מדובר, כפי שמסבירים נושאי הכלים, כאשר הפעולה שנעשתה היא בעלת ערך כספי על פי המקובל באותו מקום. בדוגמה שהבאת, אם מדובר בבעיה שאינה ניתנת לפתרון על ידי הדיוטות ומקובל להזמין עבורה טכנאי מחשבים, החבר שבא לעזור גמל חסד בכך שחסך את זמן ההמתנה אבל אינו חייב לוותר על השכר המגיע לו. האם גם לגבי שידוך תאמר שהמשודך "לא העלה על דעתו לשלם"? אם אכן ברור שזוהי הנורמה באותה חברה - באמת אינו חייב, כפי שכתבתי. היסוד הוא דין "נהנה", ולפיו מי שקיבל מחברו רווח כלשהו, ולא היה ברור שזוהי מתנה, צריך לפצות על ההשקעה אם נתבע לכך. כאשר הנורמה היא שדבר מסוים נעשה ללא שכר - ממילא העשייה איננה מוגדרת כרווח כספי למי שקיבל אותה. אבל כאשר הנורמה היא שזה נעשה בשכר - זהו רווח הזכאי לתמורה. זוהי שורת הדין, והיא מונעת תקלות ואי הבנות לגבי מקרים שבהם לא ברור האם מי שיזם את העניין התכוון שזה יהיה בת או לא. לפעמים גם שידוך מזדמן, או מתווך מזדמן, נעשה מתוך כוונה להרוויח משהו "מהצד", או כניסיון ראשוני להתמקצע בתחום. אני מסכים שבנושאים רבים יהיה יפה מצד העוזר לא לבקש את התמורה המגיעה לו, אפילו אם מדובר בעזרה שמקובל לשכור עבורה איש מקצוע, אבל בנושא של שידוכים נראה שהאינטרס הציבורי הוא שהשדכנים אכן יקבלו את התמורה המגיעה להם בדין.
שאלה: איסור ייחוד בין מורה לתלמיד: אני מורה בתיכון חילוני. בחלק מתפקידי אני צריכה לערוך שיחות אישיות עם תלמידים (בנים). כיצד ניתן לעשות זאת בלי לעבור על איסור ייחוד? ב מראש
תשובה: בחדר מורים אליו יכולים להיכנס גם מורים אחרים
שאלה: השבת אבדה של אוצרות: כבוד הרב "ויקהל עליהם קרח את-כל-העדה אל-פתח אהל מועד וירא כבוד-ה אל-כל-העדה" ובכתר יונתן הוא כתב - ויאסוף עליהם קרח את כל העדה לפתח אהל מועד ויתנשא בעושרו שמצא שני אוצרות מן אוצרות של יוסף מלאים כסף וזהב ובקש לסלק בההוא עושר את משה ואת אהרן מן העולם אילולי שהתגלה כבוד של יי לכל העדה. האם להלכה אם אני מוצא אוצר של פלוני אחרי 200 שנה ואני מכיר את הצאצאים האם מעיקר הדין אני חייב לתת להם? יש לי בעיות בריאות בבקשה ברך אותי משה בן רחל.
תשובה: לשואל בספר "השבת אבדה כהלכה" (פרק ה אות ה) מובא, שמצד הדין, לאחר יאוש בעלים, המציאה שייכת למוצא גם אם המוצא יודע מי הוא המאבד, אך לפנים משורת הדין, במקרה זה נכון להחזיר האבדה לבעליה. נאמנה
שאלה: עונש בידי שמים: ב"ה כבוד הרב ה יתברך שופט לפי התורה. אם פלוני עבר עברה שיש עימה מלקות ה יכול להעניש אותו במלקות או שווה ערך? או אפילו במוות? האם על על לשון הרע לדוגמא יכול ה להסתיר פנים אך לא לתת עונש בפועל?
תשובה: : דיני שמים שונים מדיני אדם. בדיני שמים הקב"ה דן גם לפי הכוונה וגם לפני הניסיון והקושי בהתגברות על החטא. אולם יש להבחין בין הסליחה לבין כפרה. הסליחה זה נוגע למה שמצד הדין יש עונש. אולם הכפרה היא באה בכדי להעביר את החטא שלא ישאר שום רושם מהחטא לחוטא. בנוגע ללשון הרע חכמים אמרו שעבירת לשון הרע שקולה כמו ג' עבירות חמורות. ויתכן שזה נוגע לענין הקושי לכפר.
שאלה: השבת אבידה: לפני כשלוש שנים מצאתי בגינת משחקים בשכונתי שעון יד איכותי של ילדה נערה. עקב עומס החיים ב"ה, דחיתי את פרסום המציאה עד עתה.והשעון עודנו אצלי. האם עלי להכריז עכשיו על המציאה? לתרום את ערכה לצדקה?
תשובה: אם בשעון הנמצא יש סימנים, עלייך להכריז עכשיו על האבדה ולציין בהכרזה שהיא נמצאה לפני כשלוש שנים. אם לאחר זמן מה מההכרזה בעלת השעון לא תאתר אותו, מותר לך להשתמש בשעון ולרשום את סימני השעון ושיעור הערך שלו במקום שמור, כדי שאם תבוא בעלת השעון ותיתן סימנים תגבה השעון או הערך שלה. אם בשעון אין סימנים, מותר לך להשתמש בשעון ללא התנאי הנזכר למעלה. הרב מרדכי גרוס.
שאלה: הלכות שמיטה: האם שדה לימונים בשטח הארץ שנמכר לגוי (לפני שנים) - נחשב של גוי לענייני שמיטה ואין בעיה לאכול מהלימונים, או שבגלל שזה בשטח ישראל זה נחשב של יהודי ויש הלכות אחרות לכך? איך מחשיבים מנדרינות משטח ששותפים בו גם הגוי וגם היהודי? האם פומלות (פריחה שיצאה לפני ראש השנה) הם היום בקדושת שביעית?
תשובה: וברכת ד' אם השדה נמכרה לגוי על פי נוהל תקין הרי זה שדה גוי. השאלה שלא נכתבה היא מי מגדל בשדה הזה יהודי או נכרי. יש להם דיני שביעית. כל מה שפרח וחנט לפני ראש השנה הרי זה נחשב כשל ששית. אמנם יש אחרונים שהחמירו להחשיב כשל שביעית בגלל לקיטת הפומלה, אבל רוב האחרונים נהגו להקל בשאלה זו. בברכת התורה והארץ יהודה הלוי עמיחי
שאלה: בדיקת תפילין של סופר יר"ש: ב"ה שליט"א מי שמניח תפילין קטנים יחד רש" ר"ת ומכיר את הסופר וראה את הכתב והניח אותם יום יום אם בכל זאת אחרי שבע שנים צריכים בדיקה?
תשובה: בדיקת תפילין אשר הם בחזקת כשרות אינם צריכים בדיקה לעולם לדעת השולחן ערוך. ולכן אם אין רעותא של מים או חום השמש. לא צריך בדיקה. יש הבודקים ממידת חסידות. וגם אם בודקים יש להיזהר שלא יהיו קלקולים בדרך החזרתם.
שאלה: משחה בשבת: יש לי הרפס בעין ווקבלתי הוראה מרופאת העיניים למרוח בעין משחה בשם זובירקס 5 פעמים ביום, האם מותר לי למרוח את המשחה הזו גם בשבת?
תשובה: ב"ה שלו-ם וברכה אם רופא אומר שיש לשים גם בשבת ואסור לדלג על השבת - אז חובה לשים גם בשבת. רפואה שלמה בעזרת ה' כי אני רופאך הרב חגי בר גיורא
שאלה: יתמו חטאים ולא חוטאים: לא גם על כאלה טענה ברוריה שכתוב יתמו חטאים ולא יתמו חוטאים, ועדיף להתפלל שיחזרו בתשובה? השאלה נשאלה בהמשך לשאלה "שנאה כלפי עוכרי ישראל"
תשובה: גם עליהם מתפללים שיחזרו בתשובה, בשמונה עשרה יש ברכה "השיבנו אבינו לתורתך", זאת ברכה על כלל ישראל, אבל אם הם לא יחזרו בתשובה שה' יסלק אותם.
שאלה: ה  שונא אותי?: היתה לי אנורקסיה לפני כשנה. וכשהתפללתי ובקשתי מ-ה שיוציא אותי מזה הוא לא הסכים. אלא רק אחרי שהבטחתי שאני לא אבקש ממנו יותר שום דבר אף פעם. מה זה אומר?
תשובה: ב"ה לך. שמחתי מאוד לשמוע שזכית לצאת מהדבר הנורא הזה. אנורקסיה זה דבר נוראי שחייבים לצאת ממנו, וצריך לעשות זאת נכון וטוב. מאוד מרגש לשמוע שה' יתברך שמע את התפילה שלך ועזר לך, זה ממש נפלא, כמה ה' אוהב אותך! ובכל זאת ברצוני להתייחס לכמה נקודות בדברים שכתבת. דבר ראשון, לא נכון לצאת מאנורקסיה על ידי תפילה. תפילה מאוד עוזרת, ותמיד חשוב לשלב תפילה, אבל אנורקסיה זה דבר נפשי הדורש טיפול, ובלי טיפול יש סיכוי מאוד גדול שהדבר יחזור בהמשך, לכן מאוד חשוב לפתור אותו מהשורש. למרות שלא תמיד זה נעים, אבל חשוב לדעת שאלו החיים שלנו, ובדברים כאלו חייבים להשקיע ולעשות זאת בדרך הטובה ביותר. לכן, חשוב מאוד לפנות כמה שיותר מהר לטיפול ולא להזניח. דבר שני, ה' אוהב אותנו ותמיד שומע את התפילות שלנו. פעמים שאנו מרגישים שהתפילות לא מתקבלות, וזה רק בא ללמד אותנו או להמשיך להתפלל או לנסות לראות אולי התפילה זה לא הפתרון היחיד שאנו צריכים ללכת בו. דבר שלישי, שום דבר לא ימנע את האדם מלהתפלל על עוד דברים. ה' אוהב אותנו ורוצה שאנו נמשיך להתפלל, נמשיך לבקש כל מה שאנו צריכים. לכן ה' יתברך נתן לנו את התפילות. חשוב לא להיבהל ממה שנאמר אלא להמשיך ולהתפלל, ולזכור שמהורים תמיד אפשר לבקש. לסיום, להמשיך ולהתפלל, ויחד עם זה לפנות לטיפול כמה שיותר מהר. הרב יצחק גרינבלט.
שאלה: הורדת משחק ישן לחבר: חבר שלי לומד כרגע בישיבה ומעדיף שלא לגלוש באינטרנט. לפני מס ימים דיברנו והוא ביקש ממני להוריד לו משחק מחשב ישן(שנת 2004, מאז יצאו מאותה סדרה משחקים חדשים). עכשיו עלתה הסוגיה של זכויות יוצרים והוא אמר לי שהוא בדק בהרבה חנויות והמשחק לא בנמצא לרכשו. ניתן לקנות את המשחק באינטרנט וייתכן למצוא כמה חנויות ספוראדיות ביותר שמוכרות אותו בישראל(אע"פ שבסביבתו הוא לא מצא). בכל אופן הוא בקושי נכנס לאינטרנט ואני בספק כי במידה והיה גולש היה יכול לקנות אונליין(אני די בטוח שאין לו עדיין כרטיס אשראי). אני אישית לא מתכוון לתת את האשראי שלי לחנות מקוונת לא מוכרת. מבחינת זהות הבעלים, על פניו מדובר בא"י באופן מוחלט. האם במצב כזה מותר לי להוריד בשבילו את המשחק לשימושו האישי?
תשובה: על עוד המשחק עדיין עומד למכירה באתרי אינטרנט, אסור להוריד אותו, למרות שיוצרו א"י. הרב מרדכי גרוס.
שאלה: הפרשת חלה בגן ילדים בשמיטה: א. האם קמח בשלב זה של השמיטה כבר קדוש? ב. כשהקמח קדוש (אוצר בי"ד) האם מפרישים חלה כרגיל? ג. ואם הוא היתר מכירה נוכרי? ד. האם יש פתרון כך שניתן יהיה להפריש חלה בגן ילדים (עיסה לחלק)?
תשובה: וברכת ד' א. קמח כעת הוא של השנה הששית. ב. כן. ג. ג"כ מפרישים כרגיל אם העיסה בארץ. ד. השיטה הטובה היא שכל החלות יהיו של הגננת, והיא תחלק לאחר אפיה. אפשר לתת לילדים ללוש אבל לא להבטיח שכל בת תקבל את שלה, אלא כולן יאפו והגננת תחלק לאחר אפיה לכל ילד. בברכת התורה והארץ יהודה הלוי עמיחי מכון התורה והארץ
שאלה: עקירת הברכה בשמיטה: עשיתי הברכה של עץ סרק באדמה לפני השמיטה, האם מותר לי עכשיו לחתוך ולעקור את ההברכה, ולשתול במצע מנותק?
תשובה: וברכת ד' אם יש צורך גדול, אפשר רק בבית במצע מנותק. סתם מצע מנותק אין להתיר. בברכת התורה והארץ הרב יהודה הלוי עמיחי מכון התורה והארץ
שאלה: שאלות שבת שונות : ושבוע טוב. 1. האם בשבת אפשר להוציא עם היד עור יבש בשפתיים שמציק או ציפורן קטנה שמתנדנדת רפויה והיא מציקה? ואם לא האם יש איזה שהיא דרך שאפשר כמו לשפשף את הציפורן או השפתיים בנייר וכך זה יתלש? 2. האם יש דרך שצריך להכין תה בשבת או שמותר רגיל כמו ביום חול? 3. יש לי שעון פשוט על בטריה האם אפשר לכוון אותו בשבת?.
תשובה: 1) עור יבש - אסור (ביאור הלכה, סימן שמ סעיף ב, וד"ה "יבלת"). ציפורן: כאשר היא תלושה ברובה, והיא מצערת - מותר להוריד אותה ביד או בשיניים, ולא בכלי (סימן שכח סעיף לא, ומ"ב שם ס"ק צה. וכן ב"שמירת שבת כהלכתה" פרק י"ד סעיף ס). 2) הדרך הטובה ביותר היא להכין מבעוד יום "תמצית תה" (דהיינו: לקחת מספר שקיות-תה ולתת אותם בתוך מעט מים רותחים, ולהוציא את השקיות מהמים לפני השבת). יש לשים לב שגם כאשר מכינים תמצית תה - יש להקפיד למזוג לכוס תחילה את המים, ולתוך המים ("כלי שני") לתת את התמצית, אך אין לתת קודם תמצית בכוס ולערות עליה מים רותחים ישירות מהמיחם ("כלי ראשון").  משנה ברורה סימן שיח, סעיף קטן לט. 3) אסור. הרב עודד מילר.
שאלה: אמירת קדיש לאשה: האם במהלך שנת האבל מותר לאישה שאבלה על אביה להצטרף בלחש לאמירת קדיש יתום בשעה שהאבלים אומרים אותו? אם מותר, האם יש בזה תועלת?
תשובה: בצורה שאת מציעה - מותר. לגבי התועלת איני יודע. מצד אחד העובדה שבת מתאמצת לומר קדיש, בצינעא, תוך כדי שמירה על מסגרת התפילה בביהכנ"ס יש בה מן הסתם תועלת. מאידך אין עשרה שעונים ישירות על הקדיש, אך גם בבתי כנסת שבהם הגברים אומרים קדיש כל אחד בקצב שלו ללא תיאום ביניהם גם כן אין עשרה שעונים לכל אחד, האם יש להם תועלת? איני יודע.
שאלה: מרבה בהילוך בשבת: אדם שנתקל בשלולית ולפניו ברירה להקיפה או לקפוץ מעליה עדיפה הקפיצה מההקפה, שבה מרבה בהילוך בשבת. מהו עניין מרבה בהילוך בשבת? מדוע זה לא טוב להרבות?
תשובה: בריבוי בהילוך יש משום טרחה האסורה בשבת  כך מתבאר בסימן שכג סעיף ה, ובסימן שלג סעיף ב. הרב עודד מילר
שאלה: ברכת הגומל בישיבה: אני תלמיד בישיבה קטנה בי-ם ואני נוהג לברך הגומל בשבת לאחר נסיעה בין עירונית כפי פסיקת הרב. בישיבה מתירים זאת רק לספרדים בטענה שאצל האשכנזים זה לא מקובל (אני אשכנזי). כיצד עלי לנהוג?
תשובה: אם קרה לאדם נס הוא צריך לברך, מה זה שייך אשכנזי או ספרדי?! היום כל נסיעה היא בסיכון וצריך לברך!
שאלה: צניעות דיבור עם נשים: הרב, אני נער בן 18 אני גר בישוב דתי לאומי. אצלנו בישוב יש חב"ב (בני עקיבא לנערים) מעורב, מאוד חשוב לי להיות מעורב בחברה ואני חושב שיש לי מקום להשפיע על החברה. נודע לי שהקשר המעורב בין הבנים לבנות הוא קשר בעייתי ורציתי לדעת מהן גבולותיו וגדריו? ובאילו מצבים ניתן להקל יותר בעניין? מראש על ההשקעה וההקשבה!
תשובה: : כדאי לך לשאול את רב הישוב שמכיר יותר מקרוב את המצב בסניף. באופן כללי יש איסור קלות ראש בין בנים לבנות. את השיחות הסתמיות את תסיסת הנעורים עושים בנפרד. הקשר עם הבנות יהיה סביב דברים ערכיים או דברים שנוגעים לצרכי הסניף.
שאלה: הדמויות בתנ"ך: הרב! רציתי לדעת האם יש להתייחס לדמויות בתנ"ך רק בתור אידיאות, או שהם גם היו בשר ודם? מה לגבי אדם הראשון?
תשובה: לשואל המחשבה כי דמויות שונות בתנ"ך אינן אלא משל ומליצה, יש בה משום כפירה בתורת משה. שווה בנפשך, שנעלה על הדעת לומר כי אדם הראשון לא היה ולא נברא, ומה נאמר לגבי צאצאיו וצאצאי צאצאיו, ומה נאמר לגבי מנין שנותיו, וממילא לגבי מנין השנים עד אברהם אבינו ועד בכלל, וכי הכול הכול לא היה ולא נברא?! יחד עם זאת מוצאים אנו במסכת בבא בתרא (טו ע"א) דעת יחיד הסוברת ביחס לאיוב שלא היה ולא נברא אלא משל היה, והגמרא דוחה דעה זו. דעה זו נמנית בין דעות שונות לגבי זמנו של איוב, וכיון שישנה דעה כזו שנאמרה על ידי גדול שבגדולים מדור התנאים, מותר לנו לחשוב שאכן איוב משל היה, ואכן כך נקט הרמב"ם (מורה נבוכים ג, כב), אך ברור הוא שמי שמעלה על דעתו שבכוחו להתעטף באיצטלא של תנא ולהחליט על דמות תנ"כית כלשהי שאיננה אלא משל, סופו שיגיע לכפירה בכל התורה. אחתום בדברי המליצה החריפים שכתב הרשב"א בתשובה (שו"ת הרשב"א חלק א סימן תיד) אודות אנשי הפילוסופיה שחיו בתקופתו והתייחסו לאישים בתנ"ך כאילו משל היו, וזו לשונו: ".מקצתם לא הניחו מקרא שלא הפכוהו ויאמרו הלא ממשל משלים הוא. ועשה לנו אברהם ושרה חומר וצורה. ועקרו כל הגבולות לפרש שנים עשר בני יעקב י"ב המזלות ועמלק יצר הרע, ולוט השכל ואשתו החומר, והוא שנאמר עליה שהיתה נציב מלח. ודעת אנשים אלו מהשם ומעבודתו נגרע וחוזרים לסורם הרע. כי לא שמענו רק רע האנשים האלה תיפח רוחם ותאכלם אש לא נפח וצורם לבלות שאול כי אין די בזכות אבות לגאול". תודתי למו"ר הרב איתן שנדורפי שליט"א שהראה לי דבריו החריפים של הרשב"א! נאמנה
שאלה: סבון מדכא צמיחת שערות: יש סבון טבעי שהשימוש בו גם מקל על בעיות עור וגם מדכא את הצמיחה של השערות. המשווק טוען שהסבון מסייע לעיכוב צמיחת השעות אפילו בשערות הפנים, רק שעבור הפנים העיכוב יותר אטי לעומת שאר חלקי הגוף. למי שסובל ממחלות עור האם מותר להשתמש בכזה סבון בכדי לסבן את אזור הסנטר על מנת לחסוך בעתיד את הזמן של גילוח הסנטר?
תשובה: ב"ה שלו-ם וברכה האיסור של הגילוח הוא רק בסכין. לכן אין איסור גילוח בסבון. הרב חגי בר גיורא
שאלה: קטיפת הדס מהגינה לצורך קישוט אירוע: לכבוד הרב. האם מותר לקטוף ענפי הדס מהגינה הפרטית בשמיטה (חודש כסלו) על מנת לקשט שולחנות באירוע בת מצווה. אם מותר, האם יש להמנע מקטיפה בדרך מיוחדת או בכמות גדולה?
תשובה: בגינה הפרטית ההדסים מיועדים לריח לכן יש בהם ספק קדושת שביעית, מותר לקטוף ולקשט. אומנם עקרונית ההיתר מוגבל לכמויות קטנות אך בעונה זו של השנה רוב רובם של עלי ההדס צמחו בשישית - ולכן אין בהם קדושת שביעית ומותר לקטוף גם כמויות גדולות.
שאלה: חציצה בצבע לציפורניים: לרב. על פי מה שהבנתי הצבע לציפורניים שבנות שמות לא חוצץ בנטילת ידיים. השאלה היא אם הצבע הזה לא שלם על כל גוף הציפורן אלא יש חלק שירד ורק חלק מהציפורניים נשארו עם הצבע, האם בצורה כזו זה גם לא חוצץ?
תשובה: אם הצבע לא שלם ומקפידות על כך שלא תלכנה לשמחות כך הוי חציצה.
שאלה: עליה להר הבית לדעת הרב: למרות שהרב חתום על הכרוזים לא לעלות שמעתי שכבודו מתיר את העליה להר אך אינו רוצה להתיר בצורה ציבורית, א האם זה נכון? ב מה הסברא לא לפרסם הרי ידוע שהרבנים הקוראים לא לעלות להר מחלישים את האחיזה היהודית במקום ונותנים לערבים מקום להתגדר בו - לאחרונה צוטט אחד מאנשי הוואקף בתקשורת שאמר "אפילו הרבנים שלכם אומרים שאסור לכם לעלות, המקום שלנו" האם אין בזה החלשה של האחיזה? ואם יש ספק עדיף לכאורה להורות לא לעלות בצורה אישית אך להודיע את תביעתינו ודרישתנו ושייכויותנו להר. ג מהם בדיוק המקומות שהרב מתיר ללכת בהם (אם מתיר) בתוך ההר? ד האם כשהרב מתיר (אם מתיר) הוא חולק על הרב צבי יהודה או סובר שגם הוא היה פוסק לעלות כיום? ה במדרש רבה ובכל המקומות שמובא הציטוט על הכותל המערבי שלא חרב ולא זזה שכינה ממנו מעולם מדובר על כותל מערבי של ההיכל. האם כל הרבנים שמצטטים את זה טועים? כשאומרים הכותל המערבי שריד בית מקדשינו הרי הוא לא שריד ביהמ"ק ולא עליו מדובר. ו איך הכותל המערבי האמיתי - של בית המקדש עצמו - כותל ההיכל חרב ואין לו זכר כיום, הרי כתוב שלא חרב ולא זזה ממנו קדושה. מראש וסליחה על העומס.
תשובה: א. אינני מתיר עליה להר הבית כיון שמו"ר הרצי"ה אסר, וכן אמר שהיתר תלוי בהסכמת הרבנות הראשית. אמנם כיון שהערבים משתמשים בו למטרות רעות ורוצים לנשל את ישראל, אינני מוחה במי שעולה על מנת לשמור על ההר למען עם ישראל והוא נחשב כשוטר או חייל שמותר. כמובן שמי שעולה למטרה זו עליו לטהר את עצמו וללכת רק במקומות שגדולי הפוסקים התירו. ב. הכותל המערבי הוא חומת העזרה ולא קיר המקדש לדעת רוב הפוסקים וגם שם יכולה להיות השראת השכינה, והוא גם נקרא שריד המקדש כי גם חומה זו מקודשת במידה מסויימת.
שאלה: כסף שנמצא: אדם מצא בצידי הכביש שטרות מפוזרים בשווי של אלף ש"ח ולקחם לעצמם, נראה שעפו למאבד לאחר כמה שעות ראה שלט באיזור על מישהו שאיבד 1000 ש"ח. האם חייב להחזיר? הן מצד הדין, או מצד ועשית הטוב והישר?
תשובה: לפי דין תורה אין מחויב להשיב הכסף, כיון שבעליו התייאש בגלל שאין בהם סימן, (שהרי הכסף עף למאבד מהרכב, ואין המאבד יכול לדעת בוודאות שהמאבד מצא את כל השטרות ולכן אינו יודע סימן מזהה וודאי.) ולכן המאבד התייאש מהם. אמנם כיון שלפי חוקי מדינת ישראל חייבים להשיב אבדה כשיודע מיהו בעליו, למרות שהוא התייאש, יש חובה לנהוג כן. כפי שכתב הרמ"א שיש לנהוג באבדה לפי דין המדינה. כמובן שגם לולי דין המדינה נכון לנהוג לפנים משורת הדין, יש מעלה גדולה להשיב האבדה, בכגון זה שמבורר מסכום הכסף שאכן זהו המאבד, למרות שהוא התייאש. הרב מרדכי גרוס.
שאלה: הפרשת חלה בגן ילדים בשמיטה: הרב כתב שאם הקמח מיבול נוכרי היתר מכירה יש להפריש כשהעיסה בארץ והלא גם בחו"ל מפרישים? השאלה נשאלה בהמשך לשאלה "הפרשת חלה בגן ילדים בשמיטה"
תשובה: וברכת ד' בודאי שגם בחו"ל מפרישים חלה, אבל עיקר חיוב חלה הוא בארץ ישראל (שו"ע שכב), בחו"ל זה רק מדברי סופרים, ועל כן כתבתי שבארץ החיוב הוא גמור. יהודה הלוי עמיחי מכון התורה והארץ כפר דרום
שאלה: מזיגת יין של גבר לאישה ולהפך: הרב! האם מותר לגבר למזוג לאישה יין? זה משנה אם הגבר נשוי רווק? והאם מותר לאישה למזוג יין לגבר?
תשובה: מזיגת יין נחשבת כמעשה המקרב בין איש ואישה ובין בני זוג. לכן יש להקפיד שאיש ימזוג לאיש ואישה לאישה.
שאלה: הוצאה בשבת: לרב האם עקירה והנחה ברשות הרבים בשבת, ללא הולכה ארבע אמות גם אסורה? או שרק עקירה הולכה ארבע אמות והנחה אסורה?
תשובה: אסורה גם ללא הולכה של ארבע אמות (שו"ע סימן שמז). הרב עודד מילר
שאלה: בדיקת תפילין שיער רטוב: לכבוד הרב, אם פעם הייתי שם תפילין על שיער רטוב-לח (היום אני יודע שזה לא ר), ובגלל הרטיבות, תחתית בית התפילין קצת התקמרה ( בדקתי וריבוע התפילין נשמר בתור ריבוע), האם אני צריך לעשות בדיקה של הפרשיות בתוך התפילין, שמא הרטיבות הגיעה אליהם?
תשובה: כדאי.
שאלה: נעילת נעלים של אדם שנפטר: האם מותר לנעול נעליים של אדם שנפטר (לא נעליים שהיו בשימוש באותו הזמן שנפטר)? שאלה נוספת האם אדם שנפגע בתאונת דרכים ונפטר בבית החולים אחרי מספר ימים האם מותר לנעול את נעליו שהיו בשימוש בעת התאונה?
תשובה: נעליים של נפטר בכול מצב נהוג לקרוע ולזרוק. שאר הבגדים של הנפטר מותר להשתמש גם בתוך השבעה.
שאלה: כוס קידוש קצת שבורה: אני נערה דתייה בבית של חילונים אבל אנחנו עושים קידוש בשבת ואבא שלי קיבל מאמר שלו כוס של קידוש אבל הלמטה של הכוס החרסינה טיפה נשברה אבל היא יציבה ולא מתנדנדת. האם אפשר להשתמש בה. כי לא נעים לי להגיד לאבא שלי להחליף כוס זה חשוב לו כי אמא שלו נתנה לו.
תשובה: ב"ה לך. מאוד התרגשתי לקרוא את מכתבך. אני בטוח שלא קל להיות דתיה בבית של חילונים. ודאי שהדבר דורש התמודדויות לא פשוטות, ולכן, אם תרצי אשמח לעזור לך בכל מה שאת מתמודדת, ללוות ולעזור, לכוון ולענות תשובות וממש כל מה שאוכל כדי לעזור לך. את לא צריכה להיות לבד, יש המון שישמחו לעזור לך. וביחס לשאלה שלך, אם החלק שבו שמים את היין לא סדוק, והכוס יציבה, אין בעיה אם יש בה שבר למטה. לסיום, היי חזקה והמשיכי, ברגישות ובנחישות, ברצינות ומתוך סבלנות, ויהי רצון שתזכי להמשיך ולהשפיע עליהם, לקדם אותם ולעזור לכל שאר המשפחה לעבור גם הם את השנוי הגודל. שתהיה לך המון הצלחה הרב יצחק גרינבלט.
שאלה: שירות ביס"מ: לכבוד הרב. אני בחור בן 29 משרת ביס"מ באחד המקומות בארץ. אני בחור דתי ברוך ה עם אישה דתיה וברוך ה מקיימים בית דתי. גרים בהתנחלות ואוהבים לחיות בדרך התורה. ליס"מ יש שם אנשים שמפנים אלימים מאוד שכל מטרתם לפנות ולהרביץ ליהודים. אני יכול להגיד שבשנים האחרונות נהיה שינוי מאוד גדול במשטרה ואיכות האנשים ובגישתם אל האזרחים וברוך ה יש ריבוי בדתיים במשטרה וביס"מ כך מקדשים את שם שמיים וכל מטרתינו לשרת את עם ישראל כמה שיותר.בקצרה תפקידו של היס"מ אני יציין ובכוונה אני מציין זה יחידה מבצעית של המשטרה ללוחמה בטרור ועוברים הכשרה מיוחדת לזה.אנחנו מוכשרים לתת מענה ראשוני נגד פעילות טרור.לומדים חילוץ והצלה ממקומות שיש לכודים אם במערך האש ואם במערך הכימי שזה כולל חליפות מיוחדות ואימונים בהתאם לכך.הרבה מהיסמים משמשים ללוחמה בפשיעה ביום יום בנוסף לשאר התפקידים ועובדים סמויים בנוסף מתן מענה לארועי אלימות והפרות סדר במגזר הערבי הר הבית שזה בית שני שלנו. כל זה אני מציין מכיוון שבציבורינו (דתי לאומי) שומרים הרבה שנאה כלפי המשטרה ובפרט ליס"מ. עושים כתבות על כל יחידה וצהלית ומשטרתית אבל יס"מ רק רע כל היום. אני עובד בשישי שבת ואשתי יושבת בבית חושבת עליי בזמן שאני נאבק בכל מיני עוולה שאנשים אחרים יאכלו בשקט בביתם. נראה לי שהגענו לשלב שאפשר להגיד כמה מילים טובות גם על המשטרה ובפרט על היס"מ.להפסיק להשמיץ כי זה לא מחבר. לחבק גם את השוטרים כמו חיילים כי בסופו של דבר אנחנו מסכנים את עצמינו בכל רגע ובפרט בימים אלה שיש כל הזמן התפרעויות אבנים בקט"בים מטעני צינור ועוד. ראיתי כמה כתבות שהכאיבו לי והחלטתי לפנות לרב כי יש לי המון אהבה גם לעבודה וגם לציבור שלנו. להפיץ את זה כמה שיותר לרבנים ולעם
תשובה: לי אין ספק שהמשטרה נתקלת עם מצבים קשים, יש חוקים שמכתיבים מלמעלה ולכן אני אומר שכל ההשתלחות במשטרה זה לא ר. אנחנו לא צריכים להכפיש את המשטרה, המשטרה מגינה עלינו והיא צריכה לקבל הערכה. עם זאת, יש גם דברים לא ר בגלל המדיניות העקומה. לכן שה' יתן כח לכל שוטר שעושה למען בטחון עם ישראל, ושלא ישים לב להשמצות.
שאלה: תשובה על אונאת מעביד: באופן חד פעמי, הצהרתי על 4 "ימי מחלה" בעבודתי כדי לקחת חופש בחוה"מ (הרגשתי טוב ב"ה). עשיתי זאת על מנת שלא אחויב ב"חריגה" נוספת ממכסת ימי החופשה שלי וקיזוז משכרי החודשי. אציין כי ימי החופשה שלי נוצלו עד תום, כבר הייתי ב"חריגה" של 10 ימי חופשה והודיעו לי מהחברה כי לא יסכימו להעלות את "מכסת החריגה" (גם לא באופן זמני) ועבור כל יום חופש נוסף - יקוזזו משכרי כמה מאות שקלים ומתוך לחץ - הגשתי אישורי "מחלה" כנ"ל. מהי דרך התשובה על כך? 1. מדי חודש אני מקבל 1.6 ימי חופשה מהמעביד. האם ניתן לציין "יום חופש" אחת לחודש ולהגיע לעבודה כרגיל (באופן זה - לא יקוזז משכרי כאמור) ובחלוף 4 חודשים נמצא ש"נצלתי" 4 ימי חופשה בהם עבדתי בפועל ובכך "אשיב" את הימים הראשונים הנ"ל? 2. במידה ולא - מהי דרך התשובה על כך?
תשובה: יישר כחך על התשובה בענייני ממונות החשובים. אכן הצעתך להחזיר את ימי העבודה דרך ציון ימי חופש והגעה לעבודה כרגיל, כשרה ונאותה. הרב מרדכי גרוס.
שאלה: אסתר המלכה והמלך אחשוורוש: יש לי שאלה ברשותך. אסתר המלכה והמלך אחשוורוש היו נשואים אבל היא התחתנה אם גוי וזה אסור הרי לא? האם זה מתקבל לאור הגזרה שהיה אז?
תשובה: לשול אסתר קיימה מצוה גדולה בהליכתה אל המלך, היא מסרה את צניעותה וטהרתה ובכך הצילה את כלל ישראל, מכל מקום כיון שלבסוף עשתה זאת ברצון, אף על פי שמותר היה לה לעשות כן, נאסרה בכך לבעלה (ראה שו"ת מהרי"ק סימן קסז ושו"ת משפט כהן סימן קמד, סעיפים ט-יא) נאמנה
שאלה: אדניות בשמיטה: האם שימוש בתחתית פלסטיק לאדנית חלון (התלויה באויר מחוץ לחלון) מכשיר את השתילה בגובה, בשמיטה? השאלה נשאלה בהמשך לשאלה "נטיעה באדניות בשמיטה"
תשובה: וברכת ד' תחתית פלסטיק לאדנית יכולה להחשיב אותו כאינו נקוב, אם התחתית נמצאת גם מתחת לנוף הצמח, ואז הצמח כולו הוא כאינו נקוב. אבל זה עדיין לא מתיר שתילה וכדו', אלא א"כ זה גם בבית. בברכת התורה והארץ הרב יהודה הלוי עמיחי מכון התורה והארץ כפר דרום
שאלה: בישול עכו"ם במים: האם יש בעיה של בישול נכרים במים רותחים בלבד ללא תוספת?
תשובה: ב"ה שלו-ם וברכה אין בעיה של בישול נכרי כאשר אפשר לאכול את המתבשל גם בלי הבישול. היות ששותים מים גם לא מבושלים אין הם נאסרים כאשר בישלו אותם. בישול נכרי קיים רק כאשר רוב התערובת נאכלת רק אחר בישול. וכן יש המתירים לשתות קפה של נכרי היות ורובו מים  ומברכים עליו: "שהכל". הרב חגי בר גיורא
שאלה: עבודה במקום חילוני: הרב!! אני סטודנטית יומיים בשבוע ובשאר השבוע מחפשת עבודה כבר במשך חודשיים, ההורים שלי כל הזמן אומרים לי שצריך למצוא מקום עבודה דתי ואם לא אז שיהיה שם רק בנות,ואני גם ממש רוצה הבעיה שאני לא מוצאת מקום כזה רציתי לשאול א. האם יש בעיה הלכתית לעבוד במקום חילוני? ב. ואם אני ילך למקום חילוני למרות שההורים שלי לא הכי מתלהבים האם זה עבירה על כיבוד הורים? ג. האם מותר לעבוד לדוגמה בחנות בגדים שיש בה גם בגדים לא צנועים כמו מכנסיים וכו'?
תשובה: א. אם יש בעיה, כי שם לא מקפידים על דברי צניעות, לכתחילה לא להיכנס למצב כזה. ב. זה דברים שנוגעים לחיים שלך, לא שייך בזה כיבוד הורים. אלא הם אומרים לך דבר נכון לטובתך, שלא תקלעי למצב כזה שזה ניסיון. צריכה לשמוע להם מבחינת טובתך, לא מצד כיבוד הורים אלא מצד טובתך. ג. כמו שאדם מוכר למישהו אוכל והוא לא יברך, אין שליטה על זה. לכתחילה עדיף שלא, אך לפעמים אפשר ללבוש גם את הבגדים האלה בצורה צנועה.
שאלה: קדושת שביעית בבננה וסלק: האם יש קדושת שביעית בקליפות בננה? והאם זה משנה אם אנו גרים בישוב שבחלקו הוא חקלאי שיש בו רפתות וכדו? האם אפשר לעשות סלט מסלק חי לא מבושל?
תשובה: וברכת ד' א. בקליפת בננה אין קדושת שביעית, אולם אם יש רגילות להשתמש בקליפה למאכל בהמה, ויש בהמה באזור - יש לתת בהמה. אם אין בהמה באזור אין חובה לחפש ואפשר לשים בפח כשהוא עטוף לפחות בכיסוי אחד. ב. לדעתי אם יש רבים שעושים כן, והוא מאכל שמופיע במסעדות ומלונות א"כ הרי זה כדרכו ומותר. בברכת התרה והארץ הרב יהודה הלוי עמיחי מכון התורה והארץ כפר דרום - שבי דרום
שאלה: תאריך מותר לטקס חינה: לכבוד הרב, אני ובת זוגתי מתחתנים בעזרת השם בל"ג בעומר י"ח באייר תאריך לועזי 7.5.15. אך אנו נתקלים בבעיה במציאת תאריך לקיום אירוע טקס החינה שיערך באולם. אני ובת זוגתי מרוקאים, ואיננו מצליחים למצוא תאריך מותר. מה שמותיר לנו אפשרות של קיום טקס חינה חודש ושבועיים לפני החתונה. רציתי לדעת כבוד הרב האם ישנו תאריך באפריל 2015 שבו בכל זאת ניתן לערוך את טקס החינה?? (בראש חודש, או ביום העצמאות) אשמח לתשובתך.
תשובה: אפשר בליל יום העצמאות, מזל טוב
שאלה: גלות השכינה: מה פירוש המושג שכינה בגלות? והאם גם כיום שזכינו בחסדי השם לתקומת עם ישראל בארצו, עדיין השכינה בגלות?
תשובה: שכינה היא האור האלוקי שירד לעולם למען ישראל וממנו רוח הקודש לנביאים ועוד תוצאות. כשישראל יצאו לגלות ירד משהו מאור זה יחד איתם לשמור עליהם מן הגויים. ונזכר שעם כל יהודי שחוזר לארץ יש קצת חזרת שכינה. חזרה שלימה תהיה כשכל ישראל יהיו בארץ יבנה המקדש ותחזור הנבואה לישראל.
שאלה: אדניות בשמיטה - המשך: במידה והשתילה בכלי ע"ג תחתית - וה"קרקע" היא רצפה מרוצפת על גג של בניין, מרפסת פתוחה וכד - מותר? השאלה נשאלה בהמשך לשאלה "אדניות בשמיטה"
תשובה: וברכת ד' זו שתילה בעציץ שאינו נקוב שלא התירו בשביעית אא"כ יש גג, ואז דינו כשתילה בבית. בברכת התורה והארץ הרב יהודה הלוי עמיחי מכון התורה והארץ כפר דרום - שבי דרום